**19 PRIEDAS**

**VEIKSMAI AMOK SITUACIJOS METU**

Vilnius

2022

AMOK situacija, tai dažnausiai vieno asmens iš anksto planuotas ir gerai paruoštas atvejis, kurio metu organizuojami antpuoliai viešose vietose (įstaigose), siekiant kuo daugiau žalos (išgąsdinti, sužeisti ar atimti gyvybę) naudojant mirtiną smurtą.

Pagrindiniai AMOK ypatumai:

* Įvykdomi dažniausiai šviesiu paros metu;
* Pasirenkama vieta kur tuo metu būna didelis numatomų aukų susibūrimas ir judėjimas;
* Užtrunka dažniausiai ne ilgiau kaip vieną valandą laiko.

AMOK situacijų vykdytojai:

* Dažniausiai grėsmė yra inicijuojama vieno asmens;
* Beveik visais atvejais agresorius yra vyriškos lyties;
* Dažniausiai agresorius yra tos mokyklos, kurioje mokosi, mokinys.

Agresoriaus požymiai:

* Polinkis domėtis ginklais, sprogmenimis, su tuo susijusios atributikos demonstravimas;
* Dažnai pasižymi agresyviu arba pasyviu ir prislėgtu elgesiu;
* Gali turėti nacisistinės asmenybės sutrikimų;
* Pastebimi alkoholio, narkotinių ar psichotropinių medžiagų naudojimo atvejai;
* Patiriama psichosocialinė atskirtis nuo kitų bendraamžių ar kolegų;
* Patiriamos nuolatinės patyčios, įžeidinėjimai, priekabiavimas ar smurtas;
* Socialinės integracijos problemos (sunkiai sekasi mokslai, neišlaikomi egzaminai, dažni konfliktai su mokytojais ar aplinkiniais).

Naudojamos priemonės:

* Šaunamieji ginklai;
* Sprogios ar degios medžiagos (pirotechnikos priemonės, degūs skysčiai);
* Šaltieji ginklai (peiliai).

**Pasiruošimas galimam pavojui:**

* Atsakingas asmuo turi įvesti visus darbuotojų telefono numerius į mobiliojo telefono adresų knygą. Telefono numeriai yra suvedami taip, kad adresų knygoje jie būtų vienoje vietoje. Pvz.: mokykla. Jonas Jonaitis.
* Periodiškai atnaujinti darbuotojų telefono numerių sąrašą;
* Nustatyti pašalinių asmenų patekimo į mokyklą tvarką;
* Apibrėžti darbuotojų, kontroliuojančių asmenų patekimą į mokyklą, įleidimo tvarką, registraciją, kontrolinius klausimus;
* Susirinkimų metu mokytojams nurodyti stebėti mokinių elgesį, išskiriant agresyvius, demotyvuotus, prislėgtus ir pasyvius mokinius. Apie pastebėtus požymius informuoti administraciją.
* Stebėti mokinių turimus daiktus, naudojamą simboliką, bendravimo temas.

**Veiksmai pavojaus metu.**

Mokinių veiksmai AMOK situacijų metu:

* Pamačius įtartiną asmenį (mokinys turintis ginklą, peilį, sprogmenį, ar pirotechnikos priemones, į mokyklą patekęs įtartinas pašalinis asmuo) mokykloje, nedelsiant eiti į artimiausią neužrakintą klasę, informuoti apie tai mokytoją;
* Išgirdus šūvius ar sprogimus nedelsiant eiti į artimiausią klasę, pranešti apie girdėtus pavojaus signalus ir likti laukti kitų nurodymų;
* Vykdyti mokytojų ir kitų darbuotojų nurodymus.

**Mokytojų ir kito personalo veiksmai AMOK situacijų metu:**

* Išgirdus šūvius ar sprogimus pamokos metu, mokytojas privalo esant galimybei patikrinti, ar šalia klasės koridoriuje nėra likę mokinių ir užrakinti klasės duris;
* Patikrinti ar visi mokiniai buvę pamokoje yra klasėje;
* Jei klasėje trūksta mokinio, iš kitų mokinių gavus mokinio telefono numerį bandyti susisiekti su mokiniu, nustatyti jo buvimo vietą, perduoti tolimesnius nurodymus kaip elgtis;
* Rekomenduojama klasės duris užstatyti stalais, ar kitais klasėje esančiais rekvizitais;
* Mokyklos darbuotojai pagal garsą turi nustatyti, kurioje mokyklos dalyje yra girdimi šūviai ar sprogimai, kur yra pavojaus zona;
* Mokinius klasėje suskirstytai taip, kad jie būtų tolimiausiame nuo įėjimo durų kampe;
* Liepti mokiniams atsigulti ar atsisėsti žemiau lango linijos, išlaikant kuo didesnį atstumą iki langų;
* Liepti mokiniams išjungti mobiliųjų telefonų garsus;
* Duoti nurodymą mokiniams kalbėti tik tyliai, neskleisti pašalinių garsų, norint perduoti informaciją mokytojui, nurodyti, kad turi būti pakelta ranka prieš kalbant;
* Bandyti susisiekti su mokyklos administracijos nariais, patikrinti ar mokyklos bendruomenės medijoje nėra pateiktos informacijos;
* Be policijos pareigūnų leidimo negalima palikti klasės patalpų;
* Jei nėra kitų rekomendacijų, skabinti Bendrąjam pagalbos centrui dėl nurodymų gavimo.

Administracijos darbuotojų, ar kitų atsakingų asmenų veiksmai:

* Gavus informaciją apie pavojų, informuoti Bendrąjį pagalbos centrą;
* Jeigu yra galimybė, nustatyti kurioje pastato ar teritorijos dalyje yra vykdomas išpuolis;
* Stengtis perduoti informaciją visiems pastate esantiems žmonėms apie pavojų (mobilūs telefonai, medijos priemonės);
* Į darbuotojų mobiliuosius telefonus išsiųsti trumpuosius SMS pranešimus su nurodymais.

Darbuotojų ir mokinių veiksmai susidūrus su agresoriumi:

* Nedaryti staigių judesių, nepalaikyti tiesioginio akių kontakto, nesiginčyti, neduoti nurodymų, neatsukti agresoriui nugaros;
* Vykdyti agresoriaus reikalavimus;
* Nekalbėti, jei nėra duodamas leidimas arba užduodamas klausimas;
* Bėgti tik tuo atveju, jei iškyla tiesioginė grėsmė gyvybei – agresorius pradėjo šaudyti, naudoja padegamuosius skysčius, ar šaltuosius ginklus, nukreiptus tiesiogiai prieš žmones;
* Prasidėjus gelbėjimo operacijai, nurodyti kad Jūs nesate agresorius, pakelti rankas į viršų, vykdyti visus pareigūnų nurodymus, stengtis atsiriboti nuo agresoriaus saugiu atstumu.